BASES REGULADORAS PARA A CONCESIÓN DE SUBVENCIÓNS PARA O FOMENTO DE EMPREGO
ADMINISTRACIÓN LOCAL — Municipal — Valga (Subvenciones, 26/02/2015)

En sesión plenaria celebrada o 10 de febreiro de 2015, acordouse modificar as bases reguladoras do procedement o de concesión de subvencións para o fomento de emprego dos desempregados/as do municipio de Valga publicadas orixinariamente no DOG núm.184 do 21 de setembro de 2012, e trala súa modificación, no BOP de Pontevedra núm.46 do 26 de marzo, así como publicar un anuncio sobre a modificación no DOG e o texto completo das bases, unha vez modificadas, no BOP, o cal se inserta a continuación: Esta subvención réxese polas presentes bases, pola Lei 9/2007, de 13 de xuño, de subvencións de Galicia, pola Lei 38/2003, de 17 de novembro, Xeneral de Subvenciones, pola Lei 30/1992, de 26 de novembro, de Réxime Xurídico das Administración Públicas e do Procedemento Administrativo Común e demais normativa aplicable. Estas subvencións financiarase con cargo á partida orzamentaria 241.479.00 con un crédito de 30.000 euros. É obxecto da presente convocatoria pública, regular a concesión de subvencións para o fomento e mantemento do emprego cos requisitos establecidos nas presentes bases.1. Poderán ser beneficiarios de esta axuda: A) As persoas físicas e xurídicas de carácter privado, non afectados por un expediente de regulación de emp rego, cuxos centros de traballo estean radicados na Comunidade Autónoma de Galicia e que formalicen os contratos de traballo a tempo completo ou media xornada, en calquera das modalidades contractuais vixentes, por un período mínimo de 1 mes con traballadores por conta allea desempregados/as do Concello de Valga, que deben contar cos seguintes requisitos: a. levar empadroados no municipio un mínimo de 3 meses no momento da solicitude da subvención. b. que se atopen desempregados/as durante un período mínimo de 4 meses no momento da sinatura do contrato. B) Autónomos, cos seguintes requisitos: a. Non ter estado dado de alta como autónomo, nin no censo de actividades económicas, nos 4 meses inmediatamente anteriores á á data da citada alta. a. bis. Non ser traballador/a por conta allea en ningún dos seus réximes. b. Ter domicilio fiscal no Concello de Valga. c. Estar de alta no censo do IAE d. Acreditar un mínimo de 6 meses de alta. e. Estar empadroados no Concello de Valga cunha antigüidade mínima de tres meses. O empadroamento no municipio será comprobado de oficio.2. As empresas contratantes non poderán incorrer nalgunha das circunstancias excluíntes, sinaladas no artigo 10 da Lei 9/2007, de 13 de xuño, de Subvencións de Galicia, e no artigo 13 da Lei 38/ 2003, de 17 de novembro, Xeneral de Subvencións, e en particular, as seguintes: a) Ter sido excluído do acceso aos beneficios derivados da aplicación dos programas de emprego, pola comisión de infraccións non prescritas graves ou moi graves, de conformidade co previsto no artigo 46 do texto refundido da Lei sobre Infraccións e Sancións no Orden Social, aprobado por Real Decreto Lexislativo 5/2000, de 4 de Agosto. b) Non acreditar documentalmente ter organizado o sistema de prevención, conforme a lei 31/1995, de 8 de novembro, de Prevención de Riscos Laborais e a Lei 54/2003, de 12 de decembro, da Reforma do marco normativo da Prevención de Riscos Laborais, e conforme o Real Decreto 39/1997, de 17 de xaneiro, polo que se aproba o Regulamento de Servizos de Prevención modificado posteriormente polo Real Decreto 780/1998, de 30 de abril.3. Non poderán ser beneficiarios destas subvencións: a) As administracións Públicas, as sociedades públicas nin as entidades vinculadas ou dependentes de calquera de elas. b) As empresas acollidas a plans de reconversión. c) As empresas que non se atopen ao corrente das súas obrigas coa Seguridade social, coa Administración tributaria ou co Concello de Valga por calquera tipo de débeda de dereito público vencida, liquidada e esixible por vía de constrinximento.1.—Os contratos celebraranse para prestar servizos en centros de traballos radicados na Comunidade Autónoma de Galicia.2.—As contratacións obxecto desta subvención, deberán formalizarse por escrito e comunicarse na forma regulamentariamente establecida á oficina do servizo público de emprego.3.—A duración mínima dos contratos subvencionados será de 1 mes.1.—Non ter estado dado de alta como autónomo, nin no censo de actividades económicas, nos 4 meses inmediatamente anteriores á á data da citada alta.1. bis. Non ser traballador/a por conta allea en ningún dos seus réximes.2.—Ter domicilio fiscal no Concello de Valga.3.—Estar de alta no censo do IAE.4.—Acreditar un mínimo de 6 meses de alta.5.—Estar empadroados no Concello de Valga cunha antigüidade mínima de tres meses. O empadroamento no municipio será comprobado de oficio.2. As relacións laborais de carácter especial contempladas no artigo 2.1 do texto refundido da Lei do Estatuto dos Traballadores, aprobado por Real Decreto Lexislativo 1/1995, de 24 de marzo, ou en outras disposicións legais.3. Os contratos para a formación, pois non xeran dereito a prestación.4. Aqueles contratos nos que se detecten actuacións encamiñadas á obtención da subvención sen que se produza creación real e efectiva de emprego, así como as contratacións realizadas con infracción da lexislación laboral ou da Seguridade Social. O importe mensual da subvención en ningún caso poderá ser de tal contía que, illadamente ou en concorrencia con subvencións ou axudas doutras administracións públicas, ou de outros entes públicos ou privados, nacionais ou internacionais, supere a contía mínima de cotización á seguridade social mensual.1- A concesión das subvencións efectuarase tendo en conta a rigorosa orde de entrada no Rexistro Xeral deste Concello, e ata o remate do crédito vinculado a tal fin.2.—O importe da subvención no caso de contratación de persoal será o que resulte da aplicación da seguinte táboa: En caso de contratos a media xornada, o importe máximo da subvención reducirase no 50%. 3.—O importe da subvención no caso de autónomos será o que resulte da seguinte táboa: 4.—O prazo máximo subvencionable será de un (1) ano con independencia de que a relación laboral ou a alta na actividade se estenda máis alá do período anual.5.—Esgotado o crédito previsto, e de existir crédito a nivel de vinculación para atender outras solicitudes, estas poderán ser aprobadas pola alcaldía, previa tramitación do procedemento correspondente.1. A presentación da solicitude implica o coñecemento e aceptación das presentes bases reguladoras.2. As solicitudes de subvención, acompañadas da documentación esixida, poderanse formular dende o día seguinte á publicación destas bases no BOP e dirixidas ao Sr. Alcalde do Concello de Valga e no prazo máximo de 2 meses desde a sinatura do contrato ou alta como autónomo.3. Os modelos facilitaranse no Concello de Valga e na súa páxina web.4. Si a solicitude non estivera debidamente cumprimentada ou non se acompañase da documentación esixida, o concello requirirá ao interesado para a súa subsanación outorgando un prazo máximo de 10 días hábiles; transcorrido dito prazo sen que se subsanen os defectos apreciados, teráselle por desistido a súa petición.5. Documentación a aportar en caso de traballadores por conta allea: a) Solicitude da subvención para a contratación por conta allea (ANEXO I) b) Datos da persoa contratada pola que se solicita subvención (ANEXO II) c) Copia do DNI ou CIF da persoa física ou xurídica beneficiaria e do DNI do traballador/a. d) Declaración xurada de atoparse ao corrente das obrigacións tributarias, e coa Seguridade Social, e das obrigacións e pagos co Concello de Valga, así como os certificados actualizados e acreditativos de tal situación expedidos polo organismo correspondente. No caso dos pagos co Concello de Valga, comprobarase de oficio. e) Informe de vida laboral da persoa a contratar, actualizado á data en que se solicita a subvención. f) Orixinal e fotocopia do contrato de traballo formalizado.6. Documentación a aportar en caso de traballadores/as autónomos/as: a) Solicitude da subvención e datos do traballador/a autónomo/a (ANEXO III) b) Copia do DNI do traballador/a autónomo/a c) Declaración xurada de atoparse ao corrente das obrigacións tributarias, e coa Seguridade Social, e das obrigacións e pagos co Concello de Valga. así como os certificados actualizados e acreditativos de tal situación expedidos polo organismo correspondente. No caso dos pagos co Concello de Valga, comprobarase de oficio. d) Informe de vida laboral do traballador/a autónomo/a actualizado á data en que se solicita a subvención. e) Documentación xustificativa da alta como autónomo/a e alta no IAE, onde conste o domicilio fiscal no Concello de Valga. As solicitudes da subvención, xunto coa documentación requirida presentaranse unha vez formalizados os contratos, no rexistro do Concello de Valga ou por calquera dos medios previstos no artigo 38.4 da lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. A finalización do prazo de presentación de solicitudes será comunicado mediante publicación na páxina web e no tablón do Concello de Valga, o cal terá lugar unha vez esgotado o crédito previsto. O órgano instrutor será a Concellería de Educación, Formación e Emprego, a través da Axencia de Emprego e Desenvolvemento Local deste Concello, que comprobará a concorrencia dos requisitos requiridos para a concesión da subvención e formulará a proposta de concesión ao órgano concedinte. O órgano concedinte será o Alcalde – Presidente do Concello de Valga. O prazo máximo para resolver a resolución do procedemento non poderá exceder de 15 días desde a solicitude ou, no seu caso, desde a cumprimentación da documentación que sexa requirida. A resolución do procedemento notificarase ao interesado, e poñerá fin á vía administrativa. Procederase á publicación no taboleiro de anuncios do Concello de Valga. O vencemento do prazo máximo sen terse notificado a resolución, lexitima aos interesados para entender desestimada por silencio administrativo a solicitude de concesión da subvención. O abono da subvención realizarase: a. No caso de contratación de persoal: de xeito trimestral trala presentación da documentación acreditativa da relación laboral durante o dito período, en concreto: • Nóminas e xustificante acreditativo do pago das mesmas. • Acreditación do pago dos seguros sociais. • Informe de vida laboral actualizado á data do abono da subvención. • Declaración xurada do conxunto de todas as axudas concedidas para a mesma finalidade, das distintas administracións públicas ou doutros entes públicos. • Fotocopia do documento bancario no que se solicite a realización do pagamento da subvención. • Certificados expedidos polo organismo correspondente e actualizados á data de solicitude de abono da subvención, acreditativos de atoparse corrente das obrigacións tributarias, e coa Seguridade Social, e das obrigacións e pagos co Concello de Valga. No caso dos pagos co Concello de Valga, comprobarase de oficio. b. No caso de traballadores autónomos: de xeito semestral trala presentación da documentación acreditativa da alta durante o dito período, en concreto: • Certificado actualizado da alta como autónomo/a e da alta no IAE, durante o período mínimo de 6 meses, expedido polo/s organismo/s correspondente/s. • Certificados expedidos polo organismo correspondente e actualizados á data de solicitude de abono da subvención, acreditativos de atoparse corrente das obrigacións tributarias, e coa Seguridade Social, e das obrigacións e pagos co Concello de Valga. No caso dos pagos co Concello de Valga, comprobarase de oficio. • Declaración xurada do conxunto de todas as axudas concedidas para a mesma finalidade, das distintas administracións públicas ou doutros entes públicos. • Fotocopia do documento bancario no que se solicite a realización do pagamento da subvención. A) Os beneficiarios/as deben facilitar toda a información que lle sexa requirida polo órgano instrutor. B) Durante o período subvencionado, as persoas beneficiarias deberán comunicar de forma expresa o cese da relación laboral ou baixa na actividade con acreditación da causa. O traballador/a autónomo/a, no caso de cese na actividade, poderá non perder o dereito a subvención, se procede a dar a alta noutra actividade, debendo manter o cumprimento dos requisitos do apartado B) da Base cuarta. C) Comunicar ao Concello de Valga, nun prazo non superior a quince días, calquera alteración que se produza nos datos relativos o negocio, actividade, proxecto ou condicións económicas que se tiveran en conta para a concesión da subvención. D) Comunicar ao Concello de Valga o importe das axudas ou subvencións concedidas con posterioridade para a mesma actividade por calquera administración, no prazo de 15 días desde a notificación da concesión da/s mesma/s. E) Conservar os documentos xustificativos da aplicación de fondos recibidos incluídos nos documentos electrónicos en tanto poidan ser obxecto das actuacións de comprobación e control. F) Proceder ao reintegro dos fondos percibidos nos supostos contemplados nestas bases, e segundo o procedemento establecido. G) Os beneficiarios das axudas deberán comunicar por escrito á persoa cuxo contrato foi subvencionado tal circunstancia, así como o carácter público do seu financiamento polo Concello de Valga. Terá lugar nos seguintes casos: 1. Cando a data de extinción do contrato sexa anterior á de notificación da resolución da concesión da subvención.2. Cando a extinción do contrato teña causa nun despido recoñecido como improcedente pola empresa, acta de conciliación ou resolución xudicial.3. En xeral, cando se incumpran sa obrigas impostas nestas bases ou na resolución de concesión da subvención, ou concorran as causas definidas no artigo 37 da Lei de Subvencións de Galicia. A resolución pola que se acorde a perda do dereito/reintegro da subvención será adoptada polo órgano instrutor. As cantidades a reintegrar terán a consideración de ingresos de dereitos públicos, e a súa cobranza levarase a efecto con suxeición ao establecido para esta clase de ingresos nas normas reguladoras e pertinentes. Ademais esixiranse os xuros de demora devengado dende o momento de abono dos mesmos. Os xuros de demora calcularase sobre o importe a reintegrar da subvención concedida. A falta de reintegro ao Concello de Valga das cantidades reclamadas, en período voluntario, dará lugar ao seu cobro por vía de constrinximento con arranxo á normativa vixente. As presentes bases entrarán en vigor ao día seguinte á súa publicación no Boletín Oficial da Provincia de Pontevedra. A modificación das bases entrará en vigor a partir da súa publicación no Boletín Oficial da Provincia de Pontevedra. Créase unha Comisión de Seguimento do proceso cuxas reunións se levarán a cabo de xeito cuatrimestral. Valga, 12 de febreiro de 2015.—O Alcalde, José María Bello Maneiro.